### 

**NERINGOS SAVIVALDYBĖS TARYBOS**

**BIUDŽETO, FINANSŲ IR ŪKIO VALDYMO KOMITETAS**

**ŠVIETIMO, KULTŪROS, SPORTO, SOCIALINĖS APSAUGOS, SVEIKATOS IR KURORTO REIKALŲ KOMITETAS**

**KONTROLĖS KOMITETAS**

**JUNGTINIO NEEILINIO POSĖDŽIO PROTOKOLAS**

2024-02-28 Nr. T-9

Neringa

Posėdis vyko: 09.00 val. – 11.30 val.

Posėdžio pirmininkas – Neringos savivaldybės tarybos Biudžeto, finansų ir ūkio valdymo komiteto pirmininkas Arūnas Burkšas.

Posėdžio sekretorė – Ignė Kriščiūnaitė, Neringos savivaldybės tarybos posėdžių sekretorė.

Posėdyje dalyvavo Neringos savivaldybės tarybos nariai: Sandra Berletaitė, Agnė Jenčauskienė, Aušra Mikalauskienė, Dovydas Mikelis, Diana Starkutė-Kriukovė, Algirdas Kurtinaitis, Mindaugas Vaitonis, Vaidas Venckus, Ieva Venslauskienė, Zigmantas Raudys, Ernestas Zinkevičius.

Posėdyje nedalyvavo Neringos savivaldybės tarybos nariai: Arvydas Mockus, Laurynas Vainutis, Matas Lasauskas, Justina Kupčinskaitė-Lukauskienė, Ramunė Liukienė.

Posėdyje taip pat dalyvavo: Neringos savivaldybės meras Darius Jasaitis, Neringos savivaldybės vicemeras Narūnas Lendraitis, Neringos savivaldybės vicemeras Sigitas Šveikauskas, Neringos savivaldybės administracijos Teisės skyriaus vedėja Viktorija Budvytytė-Bedalienė, Neringos savivaldybės administracijos Architektūros ir teritorijų planavimo skyriaus vedėjo pavaduotoja Žydrūnė Stuolepytė, Neringos savivaldybės administracijos Architektūros ir teritorijų planavimo skyriaus vyr. specialistė Violeta Šiaudvytienė, Neringos savivaldybės administracijos Architektūros ir teritorijų planavimo skyriaus vyr. specialistas (inžinierius) Juozas Jostas, Ruslanas Znatnovas.

**DARBOTVARKĖ:**

1. Dėl komiteto darbotvarkės (Arūnas Burkšas).
2. Dėl Neringos savivaldybės tarybos 2018 m. rugpjūčio 30 d. sprendimo Nr. T1-103 „Dėl Neringos savivaldybės teritorijos dalių suskirstymo į zonas pagal nustatytus automobilių stovėjimo vietų skaičiaus koeficientus schemos ir kompensavimo už neįrengtas automobilių stovėjimo vietas Neringos savivaldybėje tvarkos aprašo patvirtinimo“ pakeitimo (Juozas Jostas).
3. Dėl pritarimo kompensavimo už neįrengtas automobilių stovėjimo vietas sumokėjimo sutarčiai (Juozas Jostas).

**Papildomi klausimai:**

1. Dėl TP-35 Dėl sutikimo perleisti statinius, adresu Gintaro Įlankos g. 8, Neringoje išdavimo (Violeta Šiaudvytienė).
2. Dėl TP-36 Dėl kitos paskirties valstybinės žemės sklypo, esančio Vilų g. 36, Neringoje, dalies nuomos (Violeta Šiaudvytienė).
3. Dėl TP-37 Dėl kitos paskirties valstybinės žemės sklypo, esančio Pervalkos g. 15, Neringoje, dalies nuomos (Violeta Šiaudvytienė).
4. Dėl TP-38 Dėl sutikimo perleisti valstybinės žemės sklypo, esančio Preilos g. 89, Neringoje, dalies nuomos teisę išdavimo (Violeta Šiaudvytienė).
5. Dėl TP-39 Dėl sutikimo perleisti valstybinės žemės sklypo, esančio Preilos g. 39, Neringoje, dalies nuomos teisę išdavimo (Violeta Šiaudvytienė).

**1. SVARSTYTA. Dėl Neringos savivaldybės tarybos Biudžeto, finansų ir ūkio valdymo komiteto darbotvarkės patvirtinimo.**

Posėdžio pirmininkas Arūnas Burkšas pristatė Neringos savivaldybės tarybos Biudžeto, finansų ir ūkio valdymo komiteto posėdžio darbotvarkę, kurioje numatyta svarstyti 7 klausimus.

Savivaldybės meras Darius Jasaitis pažymėjo, kad skubos tvarka Tarybai bus teikiami klausimai siekiant sudaryti sąlygas investuotojams suspėti iki vasaros sezono atidaryti tinklinę maisto prekių parduotuvę Juodkrantėje.

NUTARTA. Bendru jungtinio komiteto narių sutarimu pritarta Neringos savivaldybės tarybos Biudžeto, finansų ir ūkio valdymo komiteto posėdžio darbotvarkei.

**2. SVARSTYTA. Dėl Neringos savivaldybės tarybos 2018 m. rugpjūčio 30 d. sprendimo Nr. T1-103 „Dėl Neringos savivaldybės teritorijos dalių suskirstymo į zonas pagal nustatytus automobilių stovėjimo vietų skaičiaus koeficientus schemos ir kompensavimo už neįrengtas automobilių stovėjimo vietas Neringos savivaldybėje tvarkos aprašo patvirtinimo“ pakeitimo.**

Sprendimo projektą pristatė Juozas Jostas. Parengtu sprendimo projektu siekiama, kad 2-oje ir 3-ioje zonose Statytojas, projektuojant statinį, rekonstruojant ar remontuojant statinį, keičiant statinio ar jo dalies paskirtį, dėl fizinių sąlygų nebuvimo ar dėl ekonominių priežasčių trūkstant reikalingų automobilių stovėjimo vietų, neviršydamas Neringos savivaldybės teritorijos dalių suskirstymo į zonas pagal nustatytus automobilių stovėjimo vietų skaičiaus koeficientus schemoje nurodyto mažinimo koeficiento, galėtų, sudarydamas su Savivaldybe Kompensavimo už neįrengtas automobilių stovėjimo vietas sumokėjimo sutartį, papildomai susimažinti ne didesniu nei 0,25 reikšmės koeficientu minimalų leidžiamų stovėjimo vietų skaičių 2-oje ir 3-ioje zonose, už kiekvieną neįrengtą privalomą automobilių stovėjimo vietą sumokant dalinę vienos stovėjimo vietos įrengimo kaštų kompensaciją (toliau - Kompensacija).

Siūlomas Kompensacijos dydis yra 9 000 Eur, kuris atitinka vienos automobilio stovėjimo vietos įrengimo Neringos savivaldybėje kainą. Kompensacijos dydis paskaičiuotas pagal 2023 m. realiai įgyvendintą projektą.

Tarybos narys Vaidas Venckus pasiūlė ateityje peržiūrėti Neringos savivaldybės teritorijos dalių suskirstymo į zonas pagal nustatytus automobilių stovėjimo vietų skaičiaus koeficientus schemas. Tarybos narys Vaidas Venckus pateikė šiuos pasiūlymus dėl sprendimo projekto patikslinimo:

Aprašo 7 punktą suskirstyti į **7** *„Rengiant statinio projektą galima sumažinti pagal normatyvus privalomą automobilių stovėjimo vietų skaičių, vadovaujantis Tarybos sprendimu patvirtinta Schema, nurodančia koeficientus, taikomus skirtingose zonose, nustatant minimalų leidžiamą automobilių stovėjimo vietų skaičių“* ir **71** *„Vadovaujantis statybos techninio reglamento 108.2 papunkčiu, statomo, rekonstruojamo ar remontuojamo statinio, taip pat statinio ar jo dalies paskirties keitimo atveju, galima papildomai sumažinti 2 ir 3 zonose taikant koeficientus nustatytą minimalų leidžiamą automobilių stovėjimo vietų skaičių (išskyrus automobilių stovėjimo vietas specialiajam transportui ir žmonėms su negalia) ne didesne kaip 0,25 koeficiento reikšme už kiekvieną neįrengtą privalomą automobilių stovėjimo vietą sumokant dalinę vienos stovėjimo vietos įrengimo kaštų kompensaciją (toliau – Kompensacija).“*

Aprašo 8 punkte patikslinti „*neįrengtą privalomą automobilių stovėjimo vietą“.*

12 punkte patikslinti, kad sutartis sudaroma tik **71** punkto atveju.

Bendru jungtinio komiteto narių sutarimu pasiūlymams pritarta.

Jungtinio komiteto nariai diskutavo dėl kompensacijos dydį už vieną neįrengtą automobilių stovėjimo vietą dydžio padidinimo, svarstyta investuotojų projektu įrengiant ir atidarant maisto prekių parduotuvę suteikiama nauda ir reikalingumas vietos gyventojams.

*Posėdžio pirmininkas paskelbė 10 min. posėdžio pertrauką.*

Liberalų sąjūdžio frakcija pasiūlė Aprašo 8 punkte kompensacijos dydį už vieną neįrengtą automobilių stovėjimo vietą 2 000 Eur (kaip ir buvo iki šiol), nurodant, kad 9 000 Eur dydis įsigalioja po sutarties dėl tinklinės parduotuvės Juodkrantėje pasirašymo, nuo 2024 gegužės 1 d.

„Vardan Neringos“ frakcija pasiūlė Aprašo 8 punkte kompensacijos dydį už vieną neįrengtą automobilių stovėjimo vietą 4 000 Eur.

Posėdžio pirmininkas pasiūlė balsuoti dėl Liberalų sąjūdžio frakcijos pasiūlymo.

Balsuota: už – 4 (Sandra Berletaitė, Agnė Jenčauskienė, Ieva Venslauskienė, Dovydas Mikelis), prieš – 8, susilaikė – 0.

Pasiūlymui nepritrata.

Posėdžio pirmininkas pasiūlė balsuoti dėl „Vardan Neringos“ frakcijos pasiūlymo.

Balsuota: už –8, prieš – 2 (Agnė Jenčauskienė, Dovydas Mikelis), susilaikė – 2 (Sandra Berletaitė, Ieva Venslauskienė).

Pasiūlymui pritarta.

Posėdžio pirmininkas Arūnas Burkšas pasiūlė bendro balsuoti dėl sprendimo projekto.

Balsuota: už – 8, prieš – 4 (Sandra Berletaitė, Agnė Jenčauskienė, Ieva Venslauskienė, Dovydas Mikelis), susilaikė – 0.

NUTARTA. Pritarti sprendimo projektui„Dėl Neringos savivaldybės tarybos 2018 m. rugpjūčio 30 d. sprendimo Nr. T1-103 „Dėl Neringos savivaldybės teritorijos dalių suskirstymo į zonas pagal nustatytus automobilių stovėjimo vietų skaičiaus koeficientus schemos ir kompensavimo už neįrengtas automobilių stovėjimo vietas Neringos savivaldybėje tvarkos aprašo patvirtinimo“ pakeitimo“ (su Aprašo 7, 8 ir 12 punktų pakeitimais, nustatant 4 000 Eur kompensacijos dydį) ir teikti svarstyti Tarybos posėdyje.

**3. SVARSTYTA.** **Dėl pritarimo kompensavimo už neįrengtas automobilių stovėjimo vietas sumokėjimo sutarčiai.**

Sprendimo projektą pristatė Juozas Jostas.Parengtu sprendimo projektu siekiama nustatyti, kad 2-ai zonai taikomo neįrengtų privalomų automobilių stovėjimo vietų skaičiaus 0,5 koeficientas būtų mažinamas ....... \* reikšmės mažesniu stovėjimo vietų skaičiaus koeficientu bei pritarti Kompensavimo už neįrengtas automobilių stovėjimo vietas sumokėjimo sutarčiai (toliau – Sutartis) tarp Neringos savivaldybės administracijos (toliau – Savivaldybė) ir UAB „Wodlux“ (toliau – Statytojas).

Jungtinio komiteto metu pasiūlyta sprendimo projekte įrašyti 0,25 reikšmę.

Pagal Projektą ir pagal Zonavimą, 2-ai zonai taikomas neįrengtų privalomų automobilių stovėjimo vietų skaičiaus 0,5 koeficientas. Tarybai priėmus, pavyzdžiui, kad privalomas Zonavimo koeficientas bus mažinamas 0,25 reikšmės mažesniu stovėjimo vietų skaičiaus koeficientu, egzistuojantis 2-os zonos koeficientas sumažėja iki 0,25 dydžio. Pagal Projektą privalomos įrengti 42-i automobilių stovėjimo vietos, atsižvelgiant į galutinį koeficientą, sumažėja (apvalinant į didesnę pusę) iki privalomų 11-os vietų, iš kurių, neturint fizinių galimybių, 5 vietos pagal projektą įrengiamos Statytojo sklype, likusios 6 vietos, vadovaujantis Reglamento 112 punkto nuostatomis, pagal pridedamą parkavimo vietų schemą, įrengiamos netoli esančiame Savivaldybei panaudos teise priklausančiame sklype, adresu L. Rėzos g. 6A, Neringa. Priimto pavyzdžio pagrindu, už kiekvieną iš 10-ies neįrengtų privalomų automobilių stovėjimo vietų pagal Sutartį bus privaloma sumokėti Tarybos patvirtintą dalinę vienos stovėjimo vietos įrengimo kaštų kompensaciją.

Posėdžio pirmininkas Arūnas Burkšas pasiūlė bendro balsuoti dėl sprendimo projekto.

Balsuota: už – 8, prieš – 4 (Sandra Berletaitė, Agnė Jenčauskienė, Ieva Venslauskienė, Dovydas Mikelis), susilaikė – 0.

NUTARTA. Pritarti sprendimo projektui„Dėl pritarimo kompensavimo už neįrengtas automobilių stovėjimo vietas sumokėjimo sutarčiai“ ir teikti svarstyti Tarybos posėdyje.

Posėdžio pirmininkas Arūnas Burkšas paprašė savivaldybės administracijai Tarybai pristatyti duomenis apie valstybinės žemės valdymo perdavimą Neringos savivaldybėms, kurias anksčiau vykdė Nacionalinė žemės tarnyba.

**4. SVARSTYTA. Dėl sutikimo perleisti statinius, adresu Gintaro Įlankos g. 8, Neringoje išdavimo.**

Sprendimo projektą pristatė Violeta Šiaudvytienė. Sprendimo projekto -  
siekiant tinkamai vykdyti Lietuvos Respublikos vietos savivaldos įstatymo nuostatas,  
pavestas savivaldybei, jog sprendimų dėl savivaldybei patikėjimo teise perduotos valstybinės žemės  
valdymo, naudojimo ir disponavimo ja yra išimtinė savivaldybės tarybos kompetencija,  
vadovaujantis teisės aktų nuostatomis reikalingas tarybos sprendimas dėl valstybinėje žemėje esančio  
statinio perleidimo.

Posėdžio pirmininkas pasiūlė balsuoti dėl sprendimo projekto.

Balsuota: už – 12, prieš – 0, susilaikė – 0.

NUTARTA. Pritarti sprendimo projektui„Dėl sutikimo perleisti statinius, adresu Gintaro Įlankos g. 8, Neringoje išdavimo“ ir teikti svarstyti Tarybos posėdyje.

**5. SVARSTYTA.** **Dėl kitos paskirties valstybinės žemės sklypo, esančio Vilų g. 36, Neringoje, dalies nuomos.**

Sprendimo projektą pristatė Violeta Šiaudvytienė. Sprendimo projekto -  
siekiant tinkamai vykdyti Lietuvos Respublikos vietos savivaldos įstatymo nuostatas,  
pavestas savivaldybei, jog sprendimų dėl savivaldybei patikėjimo teise perduotos valstybinės žemės  
valdymo, naudojimo ir disponavimo ja yra išimtinė savivaldybės tarybos kompetencija,  
vadovaujantis teisės aktų nuostatomis reikalingas tarybos sprendimas dėl valstybinėje žemėje esančio  
statinio perleidimo.

Posėdžio pirmininkas pasiūlė balsuoti dėl sprendimo projekto.

Balsuota: už – 12, prieš – 0, susilaikė – 0.

NUTARTA. Pritarti sprendimo projektui„Dėl kitos paskirties valstybinės žemės sklypo, esančio Vilų g. 36, Neringoje, dalies nuomos“ ir teikti svarstyti Tarybos posėdyje.

**6. SVARSTYTA.** **Dėl kitos paskirties valstybinės žemės sklypo, esančio Pervalkos g. 15, Neringoje, dalies nuomos.**

Sprendimo projektą pristatė Violeta Šiaudvytienė. Parengto sprendimo projekto tikslas -  
siekiant tinkamai vykdyti Lietuvos Respublikos vietos savivaldos įstatymo nuostatas,  
pavestas savivaldybei, jog sprendimų dėl savivaldybei patikėjimo teise perduotos valstybinės žemės  
valdymo, naudojimo ir disponavimo ja yra išimtinė savivaldybės tarybos kompetencija,  
vadovaujantis teisės aktų nuostatomis reikalingas tarybos sprendimas dėl valstybinės žemės nuomos  
sutarties sudarymo.

Posėdžio pirmininkas pasiūlė balsuoti dėl sprendimo projekto.

Balsuota: už – 12, prieš – 0, susilaikė – 0.

NUTARTA. Pritarti sprendimo projektui„Dėl kitos paskirties valstybinės žemės sklypo, esančio Pervalkos g. 15, Neringoje, dalies nuomos“ir teikti svarstyti Tarybos posėdyje.

**7. SVARSTYTA. Dėl sutikimo perleisti valstybinės žemės sklypo, esančio Preilos g. 89, Neringoje, dalies nuomos teisę išdavimo.**

Sprendimo projektą pristatė Violeta Šiaudvytienė. Sprendimo projektą pristatė Violeta Šiaudvytienė. Sprendimo projekto - siekiant tinkamai vykdyti Lietuvos Respublikos vietos savivaldos įstatymo nuostatas, pavestas savivaldybei, jog sprendimų dėl savivaldybei patikėjimo teise perduotos valstybinės žemės valdymo, naudojimo ir disponavimo ja yra išimtinė savivaldybės tarybos kompetencija, vadovaujantis teisės aktų nuostatomis reikalingas tarybos sprendimas dėl valstybinėje žemėje esančio statinio perleidimo.

Posėdžio pirmininkas pasiūlė balsuoti dėl sprendimo projekto.

Balsuota: už – 12, prieš – 0, susilaikė – 0.

NUTARTA. Pritarti sprendimo projektui„Dėl sutikimo perleisti valstybinės žemės sklypo, esančio Preilos g. 89, Neringoje, dalies nuomos teisę išdavimo“ir teikti svarstyti Tarybos posėdyje.

**8. SVARSTYTA.** **Dėl sutikimo perleisti valstybinės žemės sklypo, esančio Preilos g. 39, Neringoje, dalies nuomos teisę išdavimo.**

Sprendimo projektą pristatė Violeta Šiaudvytienė. Sprendimo projektą pristatė Violeta Šiaudvytienė. Sprendimo projekto - siekiant tinkamai vykdyti Lietuvos Respublikos vietos savivaldos įstatymo nuostatas, pavestas savivaldybei, jog sprendimų dėl savivaldybei patikėjimo teise perduotos valstybinės žemės valdymo, naudojimo ir disponavimo ja yra išimtinė savivaldybės tarybos kompetencija, vadovaujantis teisės aktų nuostatomis reikalingas tarybos sprendimas dėl valstybinėje žemėje esančio statinio perleidimo.

Posėdžio pirmininkas pasiūlė balsuoti dėl sprendimo projekto.

Balsuota: už – 12, prieš – 0, susilaikė – 0.

NUTARTA. Pritarti sprendimo projektui„Dėl sutikimo perleisti valstybinės žemės sklypo, esančio Preilos g. 39, Neringoje, dalies nuomos teisę išdavimo“ir teikti svarstyti Tarybos posėdyje.

Posėdžio pirmininkas Arūnas Burkšas

Posėdžio sekretorė Ignė Kriščiūnaitė