

**NERINGOS SAVIVALDYBĖS TARYBOS**

**KONTROLĖS KOMITETO**

**POSĖDŽIO PROTOKOLAS**

2024-10-23 Nr. T-29

Neringa

Posėdis vyko: 13.15 val. – 13.30 val., nuotoliniu būdu.

Posėdžio pirmininkė – Agnė Jenčauskienė, Neringos savivaldybės tarybos Kontrolės komitetopirmininkė.

Posėdžio sekretorė – Ignė Kriščiūnaitė, Neringos savivaldybės tarybos posėdžių sekretorė.

Posėdyje dalyvavo komiteto nariai: Arvydas Mockus, Laurynas Vainutis, Arūnas Burkšas.

Posėdyje taip pat dalyvavo: Neringos savivaldybės vicemeras Narūnas Lendraitis, Neringos savivaldybės vicemeras Sigitas Šveikauskas, Neringos savivaldybės administracijos direktorius Egidijus Šakalys, Neringos savivaldybės administracijos Teisės skyriaus vedėja Viktorija Budvytytė-Bedalienė, Neringos savivaldybės administracijos Biudžeto ir turto valdymo skyriaus vedėja Janina Kobozeva, Neringos savivaldybės administracijos Biudžeto ir turto valdymo skyriaus vedėjo pavaduotoja Aina Kisielienė, Nidos KTIC „Agila“ direktoriaus pavaduotoja Angelina Ivanova, Neringos savivaldybės administracijos Socialinės paramos skyriaus vyr. spec. (tarpinstitucinio bendradarbiavimo koordinatorė) Edita Vaitkutė-Zinkė.

**DARBOTVARKĖ:**

1. Dėl komiteto darbotvarkės patvirtinimo.
2. Dėl Neringos savivaldybės tarybos sprendimo Nr. TP-284 „Dėl valstybės turto perėmimo Neringos savivaldybės nuosavybėn“(Aina Kisielienė)
3. Dėl Neringos savivaldybės tarybos sprendimo Nr. TP-347 „Dėl Nidos kultūros ir turizmo informacijos centro „Agila“ patikėjimo teise valdomo savivaldybės ilgalaikio materialiojo turto – patalpų kavinės veiklai vykdyti nuomos (Aina Kisielienė)
4. Dėl Neringos savivaldybės tarybos sprendimo Nr. TP-348 „Dėl Neringos savivaldybės tarybos 2020 m. lapkričio 26 d. sprendimo Nr. T1-238 „Dėl koeficientų Neringos savivaldybės būsto ir socialinio būsto nuomos mokesčio dydžiui apskaičiuoti nustatymo“ pakeitimo (Aina Kisielienė)
5. Dėl Neringos savivaldybės tarybos sprendimo Nr. TP-293 „Dėl vidutinės kuro įsigijimo kainos patvirtinimo“ (Audronė Tribulaitė)
6. Dėl Neringos savivaldybės tarybos sprendimo Nr. TP-344 „Dėl Neringos savivaldybės tarybos 2023 m. balandžio 27 d. sprendimo Nr. T1-94 „Dėl Neringos savivaldybės tarybos veiklos reglamento patvirtinimo“ pakeitimo (Ignė Kriščiūnaitė)
7. Dėl Neringos savivaldybės tarybos sprendimo Nr. TP-350 „Dėl Neringos savivaldybės tarybos narių siuntimo į komandiruotes tvarkos aprašo patvirtinimo (Ignė Kriščiūnaitė)
8. Dėl Neringos savivaldybės tarybos sprendimo Nr. TP-351 „Dėl Neringos savivaldybės tarybos 2024 m. vasario 14 d. sprendimo Nr. T1-16 „Dėl Neringos savivaldybės 2024 metų biudžeto patvirtinimo“ pakeitimo (Janina Kobozeva)

*Nuo darbotvarkės nusišalino visi komiteto nariai, tačiau nesusidarius kvorumui, reikalingam sprendimui priimti, posėdžio pirmininkė nusišalinimų nepriėmė.*

*Komiteto narys Laurynas Vainutis nusišalino nuo dalyvavimo svarstant darbotvarkę, nes darbotvarkėje yra klausimas Nr. 3 ir 8 susiję su komiteto nario darboviete Nidos KTIC „Agila“. Nusišalinimui bendru Komiteto narių sutarimu pritarta. Komiteto narys atsijungė nuo dalyvavimo posėdyje.*

**1. SVARSTYTA. Dėl komiteto darbotvarkės patvirtinimo.**

Posėdžio pirmininkė Agnė Jenčauskienė pristatė Neringos savivaldybės tarybos Kontrolės komiteto posėdžio darbotvarkę, kurioje numatyta svarstyti 7 klausimus.

Posėdžio pirmininkė pasiūlė balsuoti dėl Neringos savivaldybės tarybos Kontrolės komiteto darbotvarkės.

Balsuota: už – 3, prieš – 0, susilaikė – 0.

NUTARTA. Pritarti Neringos savivaldybės tarybos Kontrolės komiteto posėdžio darbotvarkei.

*Komiteto narys Laurynas Vainutis prisijungė prie posėdžio.*

1. **SVARSTYTA. Dėl valstybės turto perėmimo Neringos savivaldybės nuosavybėn.**

Sprendimo projektą pristatė Aina Kisielienė. Parengto sprendimo projekto tikslas - pagal Lietuvos Respublikos valstybės turto perėmimo savivaldybių nuosavybėn įstatymo (toliau – Įstatymas) nuostatas perimti Neringos savivaldybės nuosavybėn Neringos savivaldybės administracijos apskaitoje registruotą ir valdomą valstybės nekilnojamąjį turtą bei Nekilnojamojo turto registre įregistruoti daiktines teises į jį: krantinę, Neringos sav. Neringos m. (Juodkrantėje), unikalus numeris 4400-6429-9670 žymėjimas plane 1k, ilgis 236,12 m, įsigijimo vertė 1140,00 Eur, inventorinis Nr. IT-003316; krantinę, Neringos sav. Neringos m. (Juodkrantėje), unikalus numeris 4400-6429-9692 žymėjimas plane 2k, ilgis 1122,79 m, plotas 707,35 kv. m, įsigijimo vertė 7874000,00 Eur, inventorinis Nr. IT-003317; krantinę, Neringos sav. Neringos m. (Juodkrantėje), unikalus numeris 4400-6430-5355 žymėjimas plane 3k, ilgis 632,91 m, įsigijimo vertė 4438000,00 Eur, inventorinis Nr. IT-003318.

Posėdžio pirmininkė pasiūlė balsuoti dėl sprendimo projekto.

Balsuota: už – 4, prieš – 0, susilaikė – 0.

NUTARTA. Pritarti sprendimo projektui „Dėl valstybės turto perėmimo Neringos savivaldybės nuosavybėn“ ir teikti svarstyti Tarybos posėdyje.

*Komiteto narys Laurynas Vainutis nusišalino nuo dalyvavimo svarstant klausimą Nr. 3, dėl darbinių ryšių su Nidos KTIC „Agila“. Nusišalinimui bendru Komiteto narių sutarimu pritarta. Komiteto narys atsijungė nuo dalyvavimo posėdyje.*

**3. SVARSTYTA. Dėl Nidos kultūros ir turizmo informacijos centro „Agila“ patikėjimo teise valdomo savivaldybės ilgalaikio materialiojo turto – patalpų kavinės veiklai vykdyti nuomos.**

Sprendimo projektą pristatė Aina Kisielienė. Sprendimo projekto tikslas – patvirtinti Nidos kultūros ir turizmo informacijos centro „Agila“ patikėjimo teise valdomo savivaldybės ilgalaikio nekilnojamo turto – patalpų kavinės veiklai vykdyti elektroninio nuomos konkurso sąlygas bei pavesti Nidos KTIC „Agila“ direktoriui teisės aktų nustatyta tvarka organizuoti ir vykdyti viešą nuomos konkursą elektroniniu būdu ir pasirašyti nuomos sutartį.

Posėdžio pirmininkė pasiūlė balsuoti dėl sprendimo projekto.

Balsuota: už – 3, prieš – 0, susilaikė – 0.

NUTARTA. Pritarti sprendimo projektui „Dėl Nidos kultūros ir turizmo informacijos centro „Agila“ patikėjimo teise valdomo savivaldybės ilgalaikio materialiojo turto – patalpų kavinės veiklai vykdyti nuomos“ ir teikti svarstyti Tarybos posėdyje.

*Komiteto narys Laurynas Vainutis prisijungė prie posėdžio.*

**4. SVARSTYTA. Dėl Neringos savivaldybės tarybos 2020 m. lapkričio 26 d. sprendimo Nr. T1-238 „Dėl koeficientų Neringos savivaldybės būsto ir socialinio būsto nuomos mokesčio dydžiui apskaičiuoti nustatymo“ pakeitimo.**

Sprendimo projektą pristatė Aina Kisielienė. Parengto sprendimo projekto tikslas – pakeisti Neringos savivaldybės tarybos 2020 m. lapkričio 26 d. sprendimo Nr. T1-238 „Dėl koeficientų Neringos savivaldybės būsto ir socialinio būsto nuomos mokesčio dydžiui apskaičiuoti nustatymo“ 1.3.1. papunktį, kad sprendimas atitiktų šiuo metu galiojančius teisės aktus.

Pasikeitus Įstatymo ir Metodikos redakcijoms, nebeliko nuostatos, kad koeficientas R = 1,2 taikomas savivaldybės būsto nuomos mokesčio dydžiui pirmus metus apskaičiuoti, kai būsto statusas iš socialinio pakeičiamas į savivaldybės būstą.

Posėdžio pirmininkė pasiūlė balsuoti dėl sprendimo projekto.

Balsuota: už – 4, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės tarybos 2020 m. lapkričio 26 d. sprendimo Nr. T1-238 „Dėl koeficientų Neringos savivaldybės būsto ir socialinio būsto nuomos mokesčio dydžiui apskaičiuoti nustatymo“ pakeitimo“ ir teikti svarstyti Tarybos posėdyje.

**5. SVARSTYTA. Dėl vidutinės kuro įsigijimo kainos patvirtinimo.**

Sprendimo projektą pristatė Violeta Šiaudvytienė. Parengto sprendimo projekto tikslas – patvirtinti būsto šildymo ir karšto vandens išlaidų kompensacijoms apskaičiuoti taikomą vidutinę kietojo ar kitokio kuro įsigijimo kainą (įskaitant pridėtinės vertės mokestį) – 59,95 Eur už kietmetrį.

Posėdžio pirmininkas pasiūlė balsuoti dėl sprendimo projekto.

Balsuota: už – 4, prieš – 0, susilaikė – 0.

NUTARTA. Pritarti sprendimo projektui “Dėl vidutinės kuro įsigijimo kainos patvirtinimo”ir teikti svarstyti Tarybos posėdyje.

*Nuo 6 ir 7 klausimų nusišalino visi komiteto nariai, tačiau nesusidarius kvorumui, kuris reikalingas sprendimui priimti, posėdžio pirmininkė nusišalinimų nepriėmė ir sugrąžino komiteto narius svarstyti klausimą.*

**6. SVARSTYTA. Dėl Neringos savivaldybės tarybos 2023 m. balandžio 27 d. sprendimo Nr. T1-94 „Dėl Neringos savivaldybės tarybos veiklos reglamento patvirtinimo“ pakeitimo.**

Sprendimo projektą pristatė Ignė Kriščiūnaitė. Teikiamo sprendimo projekto tikslas - pakeisti Neringos savivaldybės tarybos veiklos reglamentą (toliau – Reglamentas), patvirtintą Neringos savivaldybės tarybos 2023 m. balandžio 27 d. sprendimo Nr. T1-94 Dėl Neringos savivaldybės tarybos veiklos reglamento patvirtinimo“ (su visais pakeitimais ir papildymais).

Reglamentas turi atitikti Lietuvos Respublikos Vietos savivaldos įstatymo (toliau – Įstatymas) naujausius pakeitimus, kuriuos Lietuvos Respublikos Seimas 2024 m. birželio 6 d. priėmė Lietuvos Respublikos vietos savivaldos įstatymo Nr.I-533 3, 9, 12, 15, 17, 18, 20, 21, 22, 23, 24, 25, 27, 29, 30, 32, 33, 34, 35, 38, 63, 67 ir 68 straipsnių pakeitimo įstatymu Nr. XIV-XIV-2688.

Atsižvelgiant į tai reikalinga pakeisti Reglamento nuostatas dėl Tarybos nario teisių, atlyginimo, komandiruočių tvarkos, patikslinti balsavimo procedūrą Tarybos posėdžiuose, Kolegijos sudarymo tvarką, Kontrolės komiteto sudėties sąvoką, Komitete balsams pasiskirsčius po lygiai įtesinti pirmininko balso lėmimą sprendime, keičiasi komisijų sudarymo tvarka ir balsavimo juose, balsams pasiskirsčius, po lygiai procedūra. Pažymėtina, kad Etikos posėdžiai tampa atviri, koreguojasi mero įgaliojimai bei teisės, tikslinama vicemero skyrimo procedūra bei kiti įstatyme numatyti pakeitimai.

Reglamento pakeitimo projektui buvo pritarta Neringos savivaldybės tarybos komisijos Neringos savivaldybės tarybos veiklos reglamentui rengti ir keisti (toliau – Komisijos) 2024 m. spalio 10 d. posėdyje.

Posėdžio pirmininkas pasiūlė balsuoti dėl sprendimo projekto.

Balsuota: už – 4, prieš – 0, susilaikė – 0.

NUTARTA. Pritarti sprendimo projektui“Dėl Neringos savivaldybės tarybos 2023 m. balandžio 27 d. sprendimo Nr. T1-94 „Dėl Neringos savivaldybės tarybos veiklos reglamento patvirtinimo“ pakeitimo”ir teikti svarstyti Tarybos posėdyje.

*Nuo 7 klausimo nusišalino visi komiteto nariai, tačiau nesusidarius kvorumui, reikalingam sprendimui priimti, posėdžio pirmininkas nusišalinimų nepriėmė.*

**7. SVARSTYTA. Dėl Neringos savivaldybės tarybos narių siuntimo į komandiruotes tvarkos aprašo patvirtinimo.**

Sprendimo projektą pristatė Ignė Kriščiūnaitė. Sprendimo projekto tikslas – patvirtinti Neringos savivaldybės (toliau – Savivaldybė) tarybos narių siuntimo į komandiruotes tvarkos aprašą (toliau – Tvarkos aprašas). Priėmus šį Tarybos sprendimą, bus patvirtintas Tvarkos aprašas, kuriame bus numatyta, kas turės įgaliojimus priimti sprendimus dėl savivaldybės tarybos nario siuntimo į komandiruotes, reglamentuos Neringos savivaldybės tarybos narių vykimo į komandiruotes Lietuvos Respublikos teritorijoje ir užsienyje informacijos pateikimo, sprendimo dėl Tarybos narių komandiruočių priėmimo, dokumentų įforminimo, ataskaitų už komandiruotes pateikimo, išlaidų apmokėjimo bei atsiskaitymo tvarką.

Balsuota: už – 10, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės tarybos narių siuntimo į komandiruotes tvarkos aprašo patvirtinimo“ir teikti svarstyti Tarybos posėdyje.

*Komiteto narys Laurynas Vainutis nusišalino nuo dalyvavimo svarstant klausimą Nr. 8, dėl darbinių ryšių su Nidos KTIC „Agila“. Nusišalinimui bendru Komiteto narių sutarimu pritarta. Komiteto narys atsijungė nuo dalyvavimo posėdyje.*

**8. SVARSTYTA. Dėl Neringos savivaldybės tarybos 2024 m. vasario 14 d. sprendimo Nr. T1-16 „Dėl Neringos savivaldybės 2024 metų biudžeto patvirtinimo“ pakeitimo.**

Sprendimo projektą pristatė Janina Kobozeva. Teikiamo sprendimo projekto tikslas – patikslinti 2024 metų Neringos savivaldybės biudžetą. Biudžeto pajamos.

**Savivaldybės biudžeto pajamų planas patikslinamas 68,5 tūkst. Eur, iš jų:**

Savivaldybės biudžeto pajamų planas didinamas 142,0 tūkst. Eur, iš jų 13,0 tūkst. Eur speciali tikslinė dotacija, 129,0 tūkst Eur pajamų įmokų planas.

Savivaldybės biudžeto pajamų planas mažinamas 73,5 tūkst. Eur valstybės biudžeto speciali tikslinė dotacija, iš jų: 67,7 tūkst. Eur socialinėms paslaugoms finansuoti (darbo užmokesčiui individualios priežiūros darbuotojams, teikiantiems socialinę priežiūrą šeimoms, mokėti) ir 5,8 tūkst. Eur būsto nuomos ar išperkamosios būsto nuomos mokesčio daliai kompensuoti .

**Biudžeto asignavimai.**

Didinami asignavimai švietimo ir sporto veiklos programos (02) ) – 16,0 tūkst. Eur, veikloms: 3,0 tūkst. Eur „Neringos meno mokyklos veiklos užtikrinimas“ pajamų įmokos“, 13,0 tūkst. „Nidos lopšelio-darželio „Ąžuoliukas“ veiklos užtikrinimas“ VB (pedagoginių darbuotojų darbo užmokesčiui padidinti).

Mažinami asignavimai socialinės paramos programos (04) – 73,5 tūkst. Eur veikloms, iš jų: 67,7 tūkst. Eur „Neringos socialinių paslaugų centro veiklos užtikrinimas“ ir 5,8 tūkst. Eur Būsto nuomos ar išperkamosios būsto nuomos mokesčių dalies kompensacijų mokėjimas“.

Didinami asignavimai miesto infrastruktūros priežiūros ir plėtros programos (05) – 126,0 tūkst. Eur veiklai „Biudžetinės įstaigos „Paslaugos Neringai“ veiklos užtikrinimas“ pajamų įmokos.

Perkeliami asignavimai iš kultūros ir jaunimo veiklos programos (03) veiklos „Nekilnojamojo kultūros paveldo objektų tvarkyba“ – 12,1 tūkst. Eur į turizmo, rekreacijos, smulkaus ir vidutinio verslo programos (07) veiklą „“Inovacijų agentūros finansuojamas „GovTech“ projektas „Neringos turizmo įžvalgų platforma“ “ – 12,1 tūkst. Eur.

Perkeliami asignavimai iš socialinės paramos programos (04) veiklų: „Socialinio būsto statyba“ (fin.š. 1.13) – 113,8 tūkst. Eur, „Savivaldybės būsto atnaujinimas“ (fin.š. 1.13) ) – 200,0 tūkst. Eur, „Visuomeninio transporto kompensacijų mokėjimas“ – 50,0 tūkst. Eur, „Socialinio būsto statyba“ (fin.š. 1.01) – 224,0 tūkst. Eur į kultūros ir jaunimo veiklos programos (03) veiklą „KTIC „Agila“ rekonstrukcija ir įrengimas“ – 587,8 tūkst. Eur.

Perskirstomi asignavimai kultūros ir jaunimo veiklos programos (03) tarp veiklų: perkeliant lėšas iš veiklų „Nekilnojamojo kultūros paveldo objektų tvarkyba“ – 22,4 tūkst. Eur , „Etnografinių kapinių tvarkyba“ – 10,0 tūkst. Eur, „G. D. Kuverto kapo sutvarkymas“ – 10,0 tūkst. Eur, „L. Rėzos paminklo tvarkyba“ – 6,0 tūkst. Eur į veiklą „KTIC „Agila“ rekonstrukcija ir įrengimas“ – 48,4 tūkst. Eur , iš veiklos „projekto „Liuteronų Evangelikų bažnyčios Nidoje tvarkyba, pritaikant kultūrinėms reikmėms“ įgyvendinimas“ – 5,0 tūkst. Eur į veiklą „Atmintinų datų minėjimas“ , – 5,0 tūkst. Eur.

Perskirstomi asignavimai socialinės paramos programos (04) tarp veiklų: perkeliant iš veiklos „Būsto ir gyvenamosios aplinkos pritaikytas žmonėms su negalia“ – 0,5 tūkst. Eur į veiklą „Socialinių renginių organizuojamų savivaldybės, finansavimas“ – 0,5 tūkst. Eur.

Janina Kobozeva informavo apie lėšų nepanaudojimą mokyklinio autobusiuko įsigijimui 84, 7 tūkst. Eur. ir spendimo projekto koregavimą.

Posėdžio pirmininkas pasiūlė balsuoti dėl sprendimo projekto su papildymu.

Balsuota: už – 2, prieš – 0, susilaikė – 1 (Agnė Jenčauskienė).

NUTARTA. Pritarti sprendimo projektui „Neringos savivaldybės tarybos 2024 m. vasario 14 d. sprendimo Nr. T1-16 „Dėl Neringos savivaldybės 2024 metų biudžeto patvirtinimo“ pakeitimo“ ir teikti svarstyti Tarybos posėdyje.

Posėdžio pirmininkė Agnė Jenčauskienė

Posėdžio sekretorė Ignė Kriščiūnaitė