

**NERINGOS SAVIVALDYBĖS TARYBOS**

**KONTROLĖS KOMITETO**

**NEEILINIO POSĖDŽIO PROTOKOLAS**

2024-11-13 Nr. T-31

Neringa

Posėdis vyko: 10.00 val. – 10.15 val., nuotoliniu būdu.

Posėdžio pirmininkas – Arūnas Burkšas, Neringos savivaldybės tarybos Kontrolės komitetopirmininkės pavaduotojas.

Posėdžio sekretorė – Ignė Kriščiūnaitė, Neringos savivaldybės tarybos posėdžių sekretorė.

Posėdyje dalyvavo komiteto nariai: Agnė Jenčauskienė Arvydas Mockus, Laurynas Vainutis,

Posėdyje taip pat dalyvavo: Neringos savivaldybės kontrolės ir audito tarnybos kontrolierė Jolanta Kičiatovienė.

**DARBOTVARKĖ:**

1. Dėl komiteto darbotvarkės patvirtinimo.
2. Dėl Neringos savivaldybės kontrolės ir audito tarnybos 2025 m. veiklos plano projekto.

**1. SVARSTYTA. Dėl komiteto darbotvarkės patvirtinimo.**

Posėdžio pirmininkas, komiteto pirmininkės pavaduotojas, Arūnas Burkšas pristatė Neringos savivaldybės tarybos Kontrolės komiteto posėdžio darbotvarkę, kurioje numatyta svarstyti 1 klausimą.

Posėdžio pirmininkas pasiūlė bendru sutarimu pritarti Neringos savivaldybės tarybos Kontrolės komiteto darbotvarkei.

NUTARTA. Bendru sutarimu pritarti Neringos savivaldybės tarybos Kontrolės komiteto posėdžio darbotvarkei.

**2. SVARSTYTA. Dėl Neringos savivaldybės kontrolės ir audito tarnybos 2025 m. veiklos plano projekto.**

Plano projektą pristatė Jolanta Kičiatovienė. Vadovaujantis Lietuvos Respublikos vietos savivaldos įstatymo 67 straipsnio 9 dalies 3 punktu Kontrolės komiteto susipažinimui teikiamas Neringos savivaldybės kontrolės ir audito tarnybos 2025 metų veiklos plano projektas, kuris savivaldybės kontrolieriaus turi būti patvirtintas iki 2024 m. lapkričio 15 d.

Komiteto nariai susipažino su Neringos savivaldybės kontrolės ir audito tarnybos 2025 m. veiklos plano projektu ir planuojamais atlikti finansiniais, veiklos ir atitikties auditais. Komiteto nariai pastabų dėl plano projekto nepateikė. Jolanta Kičiatovienė priminė, kad Tarybos narių buvo prašoma pateikti audito temas veiklos planui, tačiau pasiūlymų gauta nebuvo.

Komiteto nariai diskutavo dėl įstaigose atliktų auditų rekomendacijų įgyvendinimo stebėsenos ataskaitų pateikimo Kontrolės komitetui. Savivaldybės kontrolierės paprašyta teikiant informaciją apie veiklos plano vykdymą atitinkamais ketvirčiais kartu pateikti ir informaciją apie teiktų rekomendacijų įgyvendinimą.

NUTARTA. Bendru sutarimu pritarti Neringos savivaldybės kontrolės ir audito tarnybos 2025 m. veiklos plano projektui.

Posėdžio pirmininkas Arūnas Bukšas

Posėdžio sekretorė Ignė Kriščiūnaitė